Oleme vabatahtlik mittetulunduslik ühendus, mille eesmärgiks  on arstide ühendamine rahva tervise kaitseks, tervishoiupoliitika kujundamiseks ja meditsiinikultuuri edendamiseks ning liikmete kutsehuvide esindamiseks ja kaitseks. Tartu AL on võtnud kohustuse seista oma liikmete palga- ja töötingimuste eest, korraldada vastutuskindlustust, täiendada ja toetada arstide teadmisi ja täiendõpet, tõsta liikmete seas seltsi- ja kultuurielu.  Liit on asutatud 16. 05. 1988.a. ja asub Tartu linnas. Liikmeks võivad astuda kõik Eesti Vabariigis arsti kutset omavad isikud  ning juriidilised isikud, kui nende tegevuse eesmärgid ühtivad liidu tegevuse eesmärkidega.